Vispārējās tiesas 2024. gada 7. februāra spriedums – Shuvalov/Padome
(Lieta T-289/22) 1
(Kopējā ārpolitika un drošības politika – Ierobežojošie pasākumi saistībā ar darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Līdzekļu iesaldēšana – To personu, vienību un struktūru saraksts, kam piemēro līdzekļu un saimniecisko resursu iesaldēšanu – Prasītāja uzvārda iekļaušana un saglabāšana sarakstā – Fiziska persona, kura atbalsta darbības vai politiku, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Lēmuma 2014/145/KĀDP 2. panta 1. punkta a) apakšpunkts – Pienākums norādīt pamatojumu – Kļūda vērtējumā – Vārda brīvība – Vienlīdzīga attieksme – Samērīgums – Tiesības uz īpašumu – Tiesības uz efektīvu tiesību aizsardzību tiesā – Pilnvaru nepareiza izmantošana)
Tiesvedības valoda – spāņu
Lietas dalībnieki
Prasītājs: Igor Shuvalov (Maskava, Krievija) (pārstāvji: J. Iriarte Ángel, L. Rodríguez Jiménez, F. M. Rodríguez González un L. García López, advokāti)
Atbildētāja: Eiropas Savienības Padome (pārstāvji: S. Saez Moreno, P. Mahnič un D. Cerdán García)
Priekšmets
Ar prasību, kas pamatota ar LESD 263. pantu, prasītājs būtībā lūdz atcelt, pirmkārt, Padomes Lēmumu (KĀDP) 2022/265 (2022. gada 23. februāris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 42 I, 98. lpp.), un Padomes Īstenošanas regulu (ES) 2022/260 (2022. gada 23. februāris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 42 I, 3. lpp.), otrkārt, Padomes Lēmumu (KĀDP) 2022/1530 (2022. gada 14. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 239, 149. lpp.), un Padomes Īstenošanas regulu (ES) 2022/1529 (2022. gada 14. septembris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2022, L 239, 1. lpp.), un, treškārt, Padomes Lēmumu (KĀDP) 2023/572 (2023. gada 13. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 75 I, 134. lpp.), un Padomes Īstenošanas regulu (ES) 2023/571 (2023. gada 13. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (OV 2023, L 75 I, 1. lpp.), ciktāl šie akti attiecas uz prasītāju.
Rezolutīvā daļa
Prasību noraidīt.
Igor Shuvalov atlīdzina tiesāšanās izdevumus.
____________
1     OV C 318, 22.8.2022.